b'\n_START_ARTICLE_\nLytini\xc5\xb3 santyki\xc5\xb3 \xc4\xafvairov\xc4\x97\n_START_PARAGRAPH_\nLytini\xc5\xb3 santyki\xc5\xb3 \xc4\xafvairov\xc4\x97 reikalinga siekiant i\xc5\xa1vengti lytinio gyvenimo monotonijos ir abipusio partneri\xc5\xb3 at\xc5\xa1alimo. Partneriai turi stengtis \xc4\xafvairinti lytin\xc4\xaf gyvenim\xc4\x85: kaitalioti sekso pozas (net ir tos pa\xc4\x8dios sueities metu), suart\xc4\x97jimo viet\xc4\x85 (ne vien miegamajame, bet ir kitur \xe2\x80\x93 vonioje, koridoriuje, gamtoje, sode ir kt.), laik\xc4\x85 (ne vien vakare, nakt\xc4\xaf, bet ir rytais, dien\xc4\x85 \xe2\x80\x93 kai abu namuose vieni), aplinkybes (pvz., greitasis seksas)._NEWLINE_Lytinio gyvenimo monotonija slopina lytin\xc4\x99 aistr\xc4\x85. Jeigu i\xc5\xa1 anksto \xc5\xbeinoma, kaip partneris elgsis, sueitis netenka dalies \xc5\xbeavesio. Pora netur\xc4\x97t\xc5\xb3 vengti ir g\xc4\x97dytis spontani\xc5\xa1k\xc5\xb3 potrauki\xc5\xb3, o kita vertus, retkar\xc4\x8diais der\xc4\x97t\xc5\xb3 i\xc5\xa1 anksto apgalvoti ir pasirengti seksualin\xc4\x97ms staigmenoms. Lytinius santykius b\xc5\xabtina \xc4\xafvairinti vis\xc4\x85 laik\xc4\x85, o ne tada, kai atsiranda bod\xc4\x97jimasis partneriu ar naujo partnerio paie\xc5\xa1kos atrodo vienintel\xc4\x97 i\xc5\xa1eitis. Apie santyki\xc5\xb3 \xc4\xafvairov\xc4\x99, jos pl\xc4\x97timo b\xc5\xabdus vert\xc4\x97t\xc5\xb3 atvirai pasikalb\xc4\x97ti abiem partneriams tarpusavyje.'